 Dhinaca wasiirka deegaanka iyo horu marinta reer miyiga Marwo Shugri Xaaji Ismaaciil Baandare oo la hadashay warbaahinta ayaa dhinaceeda ka warantay wada hadalka guddida dhex maray waxaanay tidhi Xaalufka, abaaraha soo noqnoqda, dhirta la shidanayo, dhulka la oodanayo, xakamaynta deegaamaynta socota ee la samaynayo habeen iyo maalin dadkuna isku laynayaan ee dhiigu ku daadanayo,bacda la mamnuucay ee hadana magaalooyinka ka buuxa ayaa ka mid ahaa waxyaabihii aanu ka wada hadalnay, biyaha qulqulaya ee galaya bada ayaa iyagana layga waraystay wixii laga qabanayo, wax aan maanta miiska la soo dhigin muu jirin, waxaana muuqata in loo soo jeedsaday deegaanka oo guddidani ay la shaqayn doonto guddida khayraadka ee baarlamaanka oo maalin iyo habeen nala shaqeeya, waxa kale oo jirta in miisaaniyada oo imika iman doonta in wixii ka dhiman naloogu daro. 